CELEX: 62010TN0061
Language: el
Date: 2010-02-08 00:00:00
Title: Υπόθεση T-61/10: Προσφυγή-αγωγή της 8ης Φεβρουαρίου 2010 — Victoria Sánchez κατά Ευρωπαϊκού Κοινοβουλίου και Επιτροπής της Ευρωπαϊκής Ένωσης

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/58
            
         Προσφυγή-αγωγή της 8ης Φεβρουαρίου 2010 — Victoria Sánchez κατά Ευρωπαϊκού Κοινοβουλίου και Επιτροπής της Ευρωπαϊκής Ένωσης
   (Υπόθεση T-61/10)
   2010/C 100/86
   Γλώσσα διαδικασίας: η ισπανική
   
      Διάδικοι
   
   
      Προσφεύγων: Fernando Marcelino Victoria Sánchez (Σεβίλλη, Ισπανία) (εκπρόσωπος: N. Domínguez Varela, δικηγόρος)
   
      Καθών: Ευρωπαϊκό Κοινοβούλιο και Επιτροπή της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να αποφανθεί ότι η παράλειψη απαντήσεως εκ μέρους του Ευρωπαϊκού Κοινοβουλίου και της Επιτροπής της Ευρωπαϊκής Ένωσης στην από 6 Οκτωβρίου 2009 έγγραφη αναφορά είναι αντίθετη προς το κοινοτικό δίκαιο και να υποχρεώσει τα εν λόγω θεσμικά όργανα να αποκαταστήσουν την παράλειψη αυτή.
            
         
      Λόγοι ακυρώσεως
   
   Ο προσφεύγων απηύθυνε στις 28 Αυγούστου 2008 αναφορά στην Επιτροπή Αναφορών του Ευρωπαϊκού Κοινοβουλίου σχετικά με την ύπαρξη δικτύου διαφθοράς στην Ισπανία στους τομείς της κοινωνικής ασφαλίσεως και της δημόσιας υγείας. Στις 3 Μαΐου 2009 ο πρόεδρος της εν λόγω Επιτροπής του κοινοποίησε τη θέση της υποθέσεώς του στο αρχείο.
   Στις 6 Δεκεμβρίου 2009 ο προσφεύγων απηύθυνε στο Ευρωπαϊκό Κοινοβούλιο και την Επιτροπή της Ευρωπαϊκής Ένωσης έγγραφο οχλήσεως κατά την έννοια του άρθρου 265 ΣΛΕΕ. Με το έγγραφο αυτή ζήτησε:
   
               —
            
            
               από το Ευρωπαϊκό Κοινοβούλιο να ακυρώσει την απόφαση του προέδρου της Επιτροπής Αναφορών που του κοινοποιήθηκε στις 3 Μαΐου 2009 και να διατάξει τη διεξαγωγή έρευνας σχετικά με τους όρους υπό τους οποίους εκδόθηκε η εν λόγω απόφαση·
            
         
               —
            
            
               από την Επιτροπή της Ευρωπαϊκής Ένωσης να διεξαγάγει έρευνα σχετικά με τη διοίκηση της δικαιοσύνης στην Ισπανία.
            
         Μην έχοντας λάβει απάντηση εντός της σχετικώς προβλεπόμενης προθεσμίας, ο προσφεύγων άσκησε την υπό κρίση προσφυγή λόγω παραλείψεως.
   Προς στήριξη των ισχυρισμών του, ο προσφεύγων υποστήριξε ότι προσβλήθηκαν τα θεμελιώδη δικαιώματά του της ισότητας έναντι του νόμου, της απαγορεύσεως των διακρίσεων, όπως επίσης και ότι οι προϋποθέσεις για την διαπίστωση της παραλείψεως των καθών οργάνων πληρούνται εν προκειμένω.